**Mira Adanja-Polak** (22. 8. 1942, Budimpešta), srpska i jugoslavenska novinarka, producentica, istraživač, saradnica i autor.

Biografija
----------

Mira Adanja-Polak je rođema 22. 8. 1942 u jevrejskoj porodici Solomona i Katarine Adanja. Otac joj je bio hirurg-urolog, pukovnik Jugoslavenske narodne armije (JNA) i profesor na Vojnomedicinskoj akademiji JNA, a majka istoričarka umetnosti. Prve godine života provela je u Subotici jer su joj roditelji kao Jevreji bili logoru. Pred polazak u školu doselila se u Beograd. Osnovnu školu i gimnaziju završila je u Beogradu i koledž u Švajcarskoj. 1967 godine je diplomirala je na Grupi za psihologiju Filozofskog fakulteta Univerziteta u Beogradu, a usavršavala se u Švajcarskoj, Velikoj Britaniji i Sjedinjem Američkim Državama (SAD). Posle studija bila je stjuardesa Jugoslovenskog Aerotransporta (JAT). Nakon JAT-a radila je kao šef marketinga u Eksport presu (1968) i šef stjuardesa u
Aviogeneksu od 1969 do 1971. Na Televiziji Beograd se zaposlila 1971 godine. Prvo je bila angažovana kao honorarni novinar i izveštač-reporter u redakciji Informativno-političkog programa gdje je radila od 1971 do 1984. Od 1984 do 1986 bila je urednik, a od 1986 do 1991 i urednik emisije u redakciji Informativnog programa. Od 1991 do 1995 radila je u redakciji Beogradskog programa gdje je bila urednik deska, a od 1995 do 2002 komentator. Od 2002 uređuje i vodi autorsku emisiju Mira Adanja-Polak i Vi koja se emituje svake nedelje na Radio-televiziji Srbije. Kao domaćin emisije, Mira Adanja-Polak daje svoje viđenje određenih problema i aktuelnih nedeljnih događaja.

Tokom dosadašnje karijere snimila je više od dve stotine dokumentarnih emisija pod nazivom Ekskluzivno. Vodila je preko pet stotina intervjua sa poznatim svetskim političarima, državnicima, glumcima, književnicima, sportistima poput: Henry Kissinger, David Rockefeller, Robert McNamara, Willy Brandt, Indira Gandhi, Kurt Waldheim, Lawrence Eagleburger, George Soros, Jovanka Broz, Mstislav Rostropovič, Sophia Loren, Carlo Ponti, Oriana Fallaci, Karl Malden, Aleksandar Karađorđević, Jelisaveta Karađorđević, Gabriel García Márquez, Barbara Walters, Elie Wiesel, Danilo Kiš). Pisala je za NIN i People. Bila je konsultant američke televizijske mreže ABC za vreme Zimskih olimpijskih igara u Sarajevu 1984. Tokom 1993 i 1994 objavila je seriju članaka u časopisu Hello Belgrade - Hello New York. Razgovore koje je vodila sa poznatim ličnostima SAD objavila je u knjizi "Amerikanci" 1982 godine. Ekskluzivni je saradnik magazina Royality iz Londona. Konsultant je, za Balkan, spoljnopolitičkog deska britanske televizije ITN - Chanel Four News. Saradnik je Dictionary of Art iz Londona za umetnička dela istočne Evrope.

Tokom Rata u Bosni i Hercegovini obezbedila je jedini ekskluzivni intervju sa tadašnjim predsednikom Srbije Slobodanom Miloševićem koji je britanska televizija ITN emitovala u preko 60 zemalja sveta. Intervjui za ovu britansku televiziju sa generalom Ratkom Mladićem i predsednikom Republike Srpske Radovanom Karadžićem u to vreme uključeni su u specijalne emisije o masakru u Srebrenici koje su ITN-u donele veliki broj prestižnih međunarodnih priznanja i nagrada.

Deo svojih emisija posvetila je humanitarnom radu (akcije za izgradnju bolnice za duševne bolesnike "Laza Lazarević" i škole za slepe "Veljko Radmanović"" u Zemunu, povezivanje donatora sa osobama kojima je potrebna pomoć, reportaža o usvajanju deteta sa hendikepom). Na godišnjem skupu Y-peer programa Ujedinjenih nacija za kontinuiranu borbu protiv side i širenje znanja u vezi sa ovom bolešću u egipatskom Kairu dodeljeno joj je zvanje ambasadora UNFPA (United Nations Fund for Population Activities) za 2009. Proglašena je za "Ženu godine"" 1993 godine od strane Američkog biografskog instituta. Odrednice o njoj nalaze se u više inostranih "Ko je ko" leksikona.

### Značajniji intervjui

* Henri Kisindžer
* Pjer Selindžer
* Princ Majkl Romanov
* Princeza Leonida Romanov
* Sofija Loren
* Karlo Ponti
* Karl Malden
* Džejms Vuds
* Jovanka Broz
* Gospođa Aljende, udovica Salvadora Aljendea
* Zoran Đinđić
* Princ Aleksandar Karađorđević
* Princeza Jelisaveta Karađorđević
* Barbara Kartland
* Erika Džong
* Orijana Falači
* Frederik Forsajt
* Grejam Grin
* Vili Brant
* Džefri Arcer
* Lord Oven
* Grof fon Staufenberg
* Kurt Valdhajm
* Indira Gandi
* Gabrijel Garsija Markes
* Irena Lidova
* Milorad Mišković
* Aleksandar Godunov
* Nurajev
* Danilo Kiš
* Eli Vizel
* Rosalin Karter
* Dejvid Rokfeler
* Lord Karington
* Armand Hamer
* Valeri Žiskar D'Esten
* Mstislav Rostropovič
* Barbara Volters
* Kirk Daglas
* Ana Ivanović

Upisana u:
----------

* Međunarodni zbornik Biografskog centra Kembridž
* Međunarodni zbornik ličnosti dostignuća 1991.
* Međunarodni ko je ko među intelektualcima sveta 1992.
* Zbornik Britanske unije slobodnih novinara
* Ko je ko u Srbiji 1995, 1996.
* Ko je ko (Britanski zbornik, 2003)
* Znameniti Jevreji Srbije, 2011

O Miri Adanja-Polak kao novinaru pisali:
----------------------------------------

* Dušan Slavković: *Biti novinar*, Naučna knjiga, Beograd, 1998.
* Branislav Kovač: *33 X kako postati novinar*, Beograd, 1988.

Napisi u inostranoj štampi
--------------------------

* *People* magazin, Njujork - prva poseta princeze Jelisavete Karađorđević Jugoslaviji.
* *People* magazin, Njujork - prvo predstavljanje novoizabranog predsednika Jugoslavije u Americi.
* *Royalty* magazin - veliki broj članaka o dinastiji Karađorđević i ruskoj dinastiji Romanov.
* Američka televizija En-Bi-Si (*NBC*), *Nightline* program - „Kraljevska misija" - dokumentarni film o poseti princeze Jelisavete Karađorđević domovini, nakon 60 godina izgnanstva, njenoj pomoći i prvi ulazak televizijske kamere u Beli dvor.

Djela
-----

* *Amerikanci*, Ljubljana, 1982. (Knjiga je rezultat mnogobrojnih istraživanja i analiza američkog društva.)

Literatura
----------

* Nećak, Aleksandar (2011). *Znameniti Jevreji Srbije*, Beograd: Savez jevrejskih opština Srbije. ISBN 978-86-915145-0-1

Spoljašnje veze
---------------

* Zvanična internet prezentacija Mire Adanje-Polak

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 18627341
* LCCN: n84142148

 |